Баға айырмасы келісімшарты

Баға айырмасы келісімшарты (, CFD) — екі тарап (сатып алушы және сатушы) арасында жасалатын туынды қаржы құралы болып табылатын қаржылық келісім. Келісімшарт бойынша тараптар белгілі бір активтің келісімшарт ашылған сәттегі бағасы мен жабылған сәттегі бағасы арасындағы айырманы есеп айырысады. Егер актив бағасы өссе, сатушы айырманы сатып алушыға төлейді (сатып алушы пайда алады); ал баға төмендесе, сатып алушы сатушыға төлейді. CFD бойынша инвестор базалық активтің тікелей иесі болмайды.Contract for Difference (CFD). corporatefinanceinstitute.com. 

CFD келісімшарттары әдетте биржадан тыс нарықта (, OTC) жасалады және стандартталмаған болып келеді. Сауда барысында қаржылық левередж (қарыз қаражатын пайдалану) қолданылады, бұл ықтимал пайданы да, тәуекелді де арттырады.What Are Cfds, Shares Details. zdrestructuras.comTransakcje CFD z wykorzystaniem dźwigni finansowej. cmcmarkets.com

CFD Австралия, Жаңа Зеландия, Сингапур, Оңтүстік Африка Республикасы және Еуропа одағы елдерінің көпшілігінде қолжетімді. АҚШ-та мұндай құралдарға қатаң шектеулер қойылған.

Еуропада бөлшек инвесторларды қорғау мақсатында левередж деңгейіне шектеулер енгізілген (көбіне 30:1 дейін), сондай-ақ теріс қалдықтан қорғау () талабы қолданылады.FCA confirms permanent restrictions on the sale of CFDs and CFD-like options to retail consumers. Financial Conduct Authority. ESMA issues warning on sale of speculative products to retail investors. ESMACySEC Mandates Default Leverage 1:50 for Forex and CFDs, Kills Bonuses. Xchief News. CMC, IG and More: 7 CFDs Brokers Violated Aussie Leverage Rules, Returns AU$4.3M. financemagnates.com

Еуропалық бағалы қағаздар және нарықтар жөніндегі органның (ESMA) деректеріне сәйкес, бөлшек инвестор шоттарының 74%-дан 89%-ға дейінгі бөлігі CFD саудасында шығынға ұшырайды. ESMA Europa

 Тарихы 
CFD 1970-жылдары Ұлыбританияда алтын нарығында левередж қолдану тәсілі ретінде дамыды. Қазіргі заманғы CFD саудасы 1990-жылдардың басынан бастап кең таралды.Contracts for Difference and the Evolution of the Brent Complex. The Oxford Institute for Energy Studies. It's a gamble either way. The Sydney Morning Herald.  Бұл құрал бастапқыда маржалық сауда нысанындағы акция свопы ретінде пайдаланылды және оның дамуы UBS Warburg компаниясымен байланыстырылады.Gadget Shop deal unmasks the City's silent trader. The Times. 

Алғашында CFD-лерді хедж-қорлар мен институционалдық инвесторлар Лондон қор биржасында тіркелген акцияларға жанама түрде инвестициялау және тәуекелді хеджирлеу үшін пайдаланды.Derivatives: introduction to contracts for difference. GOV.UK

1990-жылдардың соңында CFD бөлшек инвесторларға ұсыныла бастады. Онлайн-сауда платформаларының дамуы олардың кең таралуына ықпал етті.

2016 жылы Еуропалық бағалы қағаздар және нарықтар жөніндегі орган (ESMA) бөлшек инвесторларға арналған алыпсатарлық өнімдер, соның ішінде CFD бойынша ескерту жариялады. Осыдан кейін бірқатар елдерде левереджге шектеулер енгізілді.

Кейбір юрисдикцияларда CFD-ге толық тыйым салынған немесе олар қатаң реттеледі.

 Дереккөздер 

Санат:Құнды қағаздар нарығы